open-index/open-wikipedia-markdown huggingface dataset:
SkyUp Airlines

**SkyUp Airlines** (ukraina keeles Авіакомпанія Скайап) on Ukraina odavlennufirma. Ettevõtte peakorter asub Kiievis. Kodulennujaam on Borõspili rahvusvaheline lennujaam (D-terminal). Lennufirma sooritab riigisiseseid ja rahvusvahelisi tšarter- ja odavlende. 2020. aasta aprillis hakkas lennufirma sooritama ka kaubalende.

## Ajalugu
SkyUp registreeriti 2017. aastal. Ettevõtte asutajad on Global Travel Holding LTD (UK), kellele kuulub ettevõttest 48%, ja ACS-Ukraine LLC (Ukraina), kellele kuulub 52%. Lennufirma peamised aktsionärid olid IUriy Alba, Oleksandr Alba, Tatyana Alba. 16. mail 2018 väljastas Ukraina riiklik lennundusamet SkyUpile lennuettevõtja sertifikaadi AOC (*Air operator's certificate*). 2018. aasta oktoobri alguses sai lennufirma TCO (*Third Country Operator*) sertifikaadi, mis annab õiguse sooritada lende Euroopa Liidu riikidesse ning Šveitsi, Norrasse, Islandisse ja Liechtensteini.

SkyUp sooritas esimese tšarterlennu 21. mail 2018 Kiievist Sharm el Sheikhi. Esimene regulaarlend toimus 27. detsembril 2018 Kiievist Thbilisisse. 2018. aastal kavatses SkyUp suurendada oma lennukipargi 12 lennukini 2022. aastaks. Praeguse seisuga on lennufirmal 15 Boeing 737 tüüpi lennukit.

2019. aastal teatas SkyUp, et nende lennufirma hakkas esimesena Ukrainas kasutama tehnoloogiat Split Scimitar Winglet, muutes lennufirma lennukid on kütusesäästlikumaks ja keskkonnasõbralikumaks. Tol aastal tegi SkyUp 12 198 lendu ja vedas 1 709 632 reisijat. 2020. aastal sooritas lennufirma 8745 lendu ja vedas 1 250 792 reisijat.

2021. aastal otsustas SkyUp värskendada oma lennusaatjate vormi, muutes selle mugavamaks. Odavlennufirma lubas oma stjuardessidele kanda Nike tosse ja GUDU pükskostüüme pliiatsseelikute ja kõrgete kontsade asemel. 

24. veebruaril 2022 algas Venemaa sõjaline sissetung Ukrainasse ja Ukraina õhuruum oli tsiviillennukite jaoks kinni pandud. Peaaegu kõik SkyUpi lennukid olid teistes Euroopa riikides. Kolm lennukit olid Egiptuses, kolm Rumeenias, neli Eestis, üks lennuk Moldovas, Serbias ja Bulgaarias. 14. märtsil teatas lennufirma, et on valmis andma lennukeid teistele lennufirmadele rendile. SkyUpi sõnul, läheb iga kümnes dollar või euro sõja ohvritele.

## Sihtkohad
SkyUp teenindab Ukraina lennujaamadest 64 aastaringset ja hooajalist sihtkohta, millest osa on tšarterlennud. Lennufirma opereerib rahvusvahelisi lende Euroopasse ja Lähis-Itta.

## Lennukipark

19.03.2022 seisuga on SkyUpil 15 Boeing 737 tüüpi lennukit. 2022. aasta lõpuks kavatseb lennufirma suurendada oma lennukipargi 18 lennukini. Üks Boeing 737-700 on värvitud Ukraina jalgpalliklubi Donetski Šahtar värvidesse.

## Viited
Frýdlant nad Ostravicí

**Frýdlant nad Ostravicí** (saksa keeles *Friedland an der Ostrawitza*) on linn Tšehhis Morava-Sileesia maakonnas Frýdek-Místeki ringkonnas. Frýdlant nad Ostravicí asub Frýdek-Místekist umbes 10 km ja Ostravast ligikaudu 26 km lõunas.

Frýdlant nad Ostravicí on esmamainitud 1395. aastal. Linnaõigused sai Frýdlant nad Ostravicí 1948. aastal.

## Viited
Petřvald

**Petřvald** (saksa keeles *Peterswald*, poola keeles *Pietwałd*) on linn Tšehhis Morava-Sileesia maakonnas Karviná ringkonnas. Petřvald asub Ostravast umbes 7 km idas ja Karvinást ligikaudu 11 km läänes.

Petřvaldi on esmamainitud 1305. aastal. Kivisütt hakati piirkonnas kaevandama 1833. aastal. Linnaõigused sai Petřvald 1955. aastal. Kivisöe kaevandamine Petřvaldis lõpetati 1998. aastal.

## Viited
Patron

**Patron** (ukraina keeles Патрон, ‘padrun/kaitsja’) on Ukraina päästeteenistuse Jack Russelli terjeri tõugu pommikoer.

Tšernihivi demineerimisüksuse teenistuses olev koer osales pärast 2022. aasta Venemaa sissetungi lõhkekehade kahjutustamisel. Ukraina valitsuse ametniku 19. märtsi teate kohaselt oli ta aidanud neutraliseerida ligi 90 lõhkekeha. Ukraina Välisministeeriumi 2022. aasta 25. aprilli teates öeldi, et ta on alates sõja algusest avastanud üle 150 lõhkekeha. 

8. mail andsid Volodõmõr Zelenskõi ja Kanada peaminister Justin Trudeau koerale üle medali ja koerajuhile ordeni teenistuse eest, Patron oli selleks ajaks aidanud kahjutustada 236 lõhkekeha.

75. Cannes'i filmifestivalil (2022) sai Patron eripreemia Dogmatarian.

20. novembril 2022 sai Patron esimeseks koeraks ajaloos, kelle UNICEF on nimetanud "hea tahte saadikuks Ukrainas" (Patron as Goodwill AmbassaDOG in Ukraine).


Shestovytsia after battle, 19 April 2022 (03).jpg
Shestovytsia after battle, 19 April 2022 (05).jpg
Shestovytsia after battle, 19 April 2022 (06).jpg
Shestovytsia after battle, 19 April 2022 (08).jpg
Patron, dog mascot of the State Emergency Service of Ukraine.jpg
Justin Trudeau, Volodymyr Zelensky (2022-05-08) 42.jpg
Justin Trudeau, Volodymyr Zelensky (2022-05-08) 33.jpg
Antony Blinken with Patron, 2022-09-08 (01).jpg


## Viited

## Välislingid

* Patron the mine-sniffing dog awarded medal by President Zelensky. BBC News, 9. mai 2022
* 
* Даниил Сотников. Украинский пес-сапер Патрон получил спецприз Каннского кинофестиваля. DW, 27. mai 2022
Sander Pajusalu

**Sander Pajusalu** (sündinud 7. aprillil 1988) on eesti geneetikateadlane, aprillist 2022 Tartu Ülikooli Kliinikumi geneetika ja personaalmeditsiini kliiniku juhataja. 

## Haridustee
*2004–2007   Hugo Treffneri Gümnaasium, reaalainete õppesuund, kuldmedal
*2007–2013   Tartu Ülikool, arstiteaduskond, arstiteaduse õppekava, *cum laude*
*2014–2017   Tartu Ülikool, doktorantuur (arstiteadus)
*Meditsiinidoktor (2017, juhendajad Katrin Õunap ja Tiia Reimand). 

## Töökohad ja ametid
*2013–2017   SA Tartu Ülikooli Kliinikum, arst-resident 
*2017–2018   Tartu Ülikool, meditsiiniteaduste valdkond, kliinilise meditsiini instituut, kliinilise meditsiini nooremteadur, 2019–2020 vanemteadur, alates 2021 kaasprofessor 
*2017–2022   SA Tartu Ülikooli Kliinikum, meditsiinigeneetik 
*2022– Tartu Ülikooli Kliinikumi geneetika ja personaalmeditsiini kliiniku juhataja. 
 
## Liikmesus
* 2022−...   Eesti Noorte Teaduste Akadeemia liige
* 2019−...   Ameerika Inimesegeneetika Ühingu liige
* 2015−...   Euroopa Inimesegeneetika Ühingu liige
* 2014−...   Eesti Meditsiinigeneetika Seltsi liige
* 2013−...   Eesti Nooremarstide Ühenduse liige
* 2012−...   Eesti Inimesegeneetika Ühingu liige

## Tunnustus
* 2024 Tartu Ülikooli medal

## Stipendiumid
* 2018 Ernst Jaaksoni mälestusfondi stipendium, Tartu Ülikooli sihtasutus
* 2017 Euroopa Inimesegeneetika Ühingu 2017. aasta konverentsi stipendium, Euroopa Inimesegeneetika Ühing
* 2015 Liisa Kolumbuse mälestusstipendium, Tartu Ülikooli sihtasutus

## Viited
Bobrivka

**Bobrivka** (ukraina keeles *Бобрівка*) on küla Ukrainas Harkivi oblasti Harkivi rajoonis. Elanike arv oli 2001. aasta seisuga 82.
Jílové u Prahy

**Jílové u Prahy** (kuni 1950. aastani **Jílové**, saksa keeles *Eule*) on linn Tšehhis Kesk-Tšehhi maakonnas Praha lääneringkonnas. Jílové u Prahy asub Praha kesklinnast ligikaudu 22 km lõunas.

Jílové u Prahy paikneb merepinnast 381 meetri kõrgusel.

Jílové tekkis kullakaevurite asulana. Kaudsetele allikatele tuginedes on teada, et Jílové oli olemas juba 13. sajandil. Ürikutes on Jílovét esmamainitud 1310. või 1331. aastal. 1350. aasta paiku andis Saksa-Rooma keiser ja Böömi kuningas Karl IV Jílovéle kuningalinna privileegid. Kulla kaevandamine lõppes üldiselt hussiitide sõdade ajal. Kolmekümneaastane sõda tõi kaasa linna tähtsuse vähenemise.

## Viited
Elektrooniline tsentraliseeritud lennuki monitor

**Elektrooniline tsentraliseeritud lennuki monitor** (ECAM) on seade, mille töötas välja Airbus ja seda kasutati esmakordselt lennukil A310. „Sellele on omane reaalajas reageerimine: niipea kui rike avastatakse, kuvatakse ülemisel ekraanil vastav tegevusloend. See kaob automaatselt pärast seda, kui piloot on toimingu sooritanud“. 

## Süsteemi tööpõhimõte
ECAM jälgib õhusõiduki mitut süsteemi, koondades seire ekraanile, et hoiatada lennumeeskondi ja anda kõrvalekallete korral asjakohast nõu. Näidustused liigitatakse järjest olulisemaks: memo (kasutatakse tavalise või automaatse valiku funktsiooni tagasikutsumiseks), nõuanne (kasutatakse, kui jälgitavad parameetrid erinevad tavapärastest töövahemikest), ettevaatus (kasutatakse sündmuste puhul, mis nõuavad meeskonna tähelepanu, kuid mitte kohest tegutsemist) või hoiatused (sündmused, mis nõuavad meeskonna viivitamatut tegutsemist).

Mitme rikke korral korreleeritakse asjakohased näidud vastavalt nende olulisusele.

* Tase 3: liigne kiirus, tulekahju või seiskumine põhjustab korduva helisignaali koos ereda punase vilkuva tulega.
* Tase 2: süsteemi rike, kuid mitte lennuohutuse probleem, mis põhjustab ühe helisignaali ja püsivalt kollase valguse.
* Tase 1: süsteemi halvenemiseni viiva rikke korral süttib kollane tuli.

Süsteemi staatus: kui kõik on töökorras, süttib roheline tuli. 

## Meeskonna hoiatussüsteemid
ECAM-ekraan asub tavaliselt kabiini keskel ja koosneb ülemisest ja alumisest ekraanist. Ülemisel ekraanil on põhiteave peamiste süsteemide (peamiselt mootori parameetrite) kohta, näiteks: 

* mootori põhiparameetrid (tõukejõu režiim, heitgaasi temperatuur, kütusevool jne); 
* üldine ja staatiline õhutemperatuur; 
* pardal oleva kütuse kogus; 
* esi- ja tagatiiva asendid; 
* teliku asend; 
* kokkuvõtlikud teated või remondijuhised.

Alumine ekraan sisaldab tavaliselt sekundaarseid mootoriandmeid õhusõiduki süsteemide oleku kohta või protseduure süsteemi talitlushäirete või rikete korral. See teave kuvatakse mitmel lehel, mis võib hõlmata järgmist: 

* mootori sekundaarsed parameetrid (kasutatud kütus, õli kogus, õlirõhk, õli temperatuur, mootori vibratsioon, rõhk jne); 
* süsteemi olek ja kokkuvõte (AC/DC toide, abijõuallikas, ventilatsioon, salongi rõhk ja hapnik, lennujuhtimissüsteem, hüdrosüsteem, uksed, telik jne); 

* parandusprotseduurid elektrooniliste kontrollnimekirjade kujul. 

## Viited
Dobřichovice

**Dobřichovice** (saksa keeles *Dobrichowitz*, ka *Dobschichowitz*) on linn Tšehhis Kesk-Tšehhi maakonnas Praha lääneringkonnas. Dobřichovice asub Berounka jõe ääres, Praha kesklinnast ligikaudu 21 km lõunaedelas.

Küla on esmamainitud 1253. aastal. Raudteeühenduse Prahaga sai Dobřichovice 1863. aastal. Aleviks sai Dobřichovice 1876. aastal. 1880. aastatest kujunes Dobřichovice suvituskohaks. Linnaõigused sai Dobřichovice 26. septembril 2006. Dobřichovice on mitmel korral (1872, 1941, 1947, 1981 ja 2002) saanud kannatada üleujutuste tagajärjel.

## Viited
Xeka

**Miguel Ângelo da Silva Rocha** (tuntud kui **Xeka**; sündinud 10. novembril 1994 Rebordosas) on Portugali jalgpallur, kes mängib poolkaitsjana Prantsusmaa kõrgliiga klubis Lille.

Ta alustas klubikarjääri Portugalis. Hooajal 2013–14 debüteeris ta Portugali esiliigas SC Braga reservmeeskonnas. Portugali kõrgliigas tegi ta Braga põhimeeskonnas debüüdi 2016. aasta oktoobris.

2017. aasta jaanuaris läks ta Bragast laenule Lille'i, kellega sõlmis samal aastal püsiva lepingu. Hooajal 2017–18 oli ta Lille'ist laenul Prantsusmaa kõrgliiga klubis Dijon. Hooajal 2020–21 tuli Xeka Lille'iga Prantsusmaa meistriks. 2021. aasta augustis võitis Lille esmakordselt Prantsusmaa superkarikas, kui Xeka väravast alistati Paris Saint-Germain tulemusega 1:0.

## Saavutused
;Lille
*Ligue 1: 2020–21
*Trophée des Champions: 2021

## Viited
Nutty Putty koobas

**Nutty Putty koobas** (inglise keeles *Nutty Putty Cave*) on kunagiste kuumaveeallikate uuristatud koobas, mis asub Ameerika Ühendriikides Utah' osariigi pealinna Salt Lake City südalinnast sadakonna kilomeetri kaugusel lõunas Utah' järve lähedal. 

1960. aastal avastatud koobas, mis ositi õhiti ja betoneeriti 2009. aasta lõpus, on sinna pea alaspidi kinni jäänud John Edward Jonesi viimne puhkepaik. Enne seda juhtumit oli neljal korral sinna vangi jäänud inimesed suudetud päästa.

## Vaata ka
* "The Last Descent" (2016. aasta film)

## Viited
Tanel Kerikmäe

**Tanel Kerikmäe** (15. august 1969 – 1. august 2025) oli eesti jurist ja õigusteadlane. 

Kerikmäe õppis õigusteadust magistritasemel Tartu Ülikoolis (lõpetanud 1992), sai õigusteaduse litsentsiaadikraadi Helsingi Ülikoolis (1997) ja kaitses doktoriväitekirja Tallinna Ülikoolis riigiteaduste alal (2009). Ta kirjutas akadeemilisi artikleid õigusteaduses ning juhendas väitekirju.

2009. aastast töötas ta Tallinna Tehnikaülikooli õiguse instituudis: aastatel 2009–2010 teadurina ja 2010–2020 professorina. 2017. aastast oli ta Tallinna Tehnikaülikooli õiguse instituudi direktor ja 2020. aastast Euroopa õiguspoliitika ja tehnoloogiaõiguse professor. 

## Viited
Mnichovice

**Mnichovice** (saksa keeles *Mnichowitz*) on linn Tšehhis Kesk-Tšehhi maakonnas Praha idaringkonnas. Mnichovice asub Praha kesklinnast ligikaudu 26 km kagus.

Linn paikneb suhteliselt kitsas ja sügavas järsu nõlvaga orus. Territooriumi madalaim punkt on 329,5 meetrit merepinnast, kõrgeim punkt aga 487,2 meetrit merepinnast. Kesklinn jääb vahemikku umbes 350–370 meetrit üle merepinna.

Mnichovicet on esmamainitud 1135. aastal, linnaõigused sai 2000. aastal.

## Viited
Utah' järv

**Utah' järv** (inglise keeles *Utah Lake*) on mageveejärv Ameerika Ühendriikides Utah' osariigis Utah' maakonnas.

See asub Utah' orus, mida ümbritseb Provo-Oremi suurlinnapiirkond. Järv on madal, keskmine sügavus 3,2 meetrit ja suurim sügavus 4,3 meetrit. Järve ainus väljavool on Jordani jõgi, mis suubub Suurde Soolajärve. Aurustumine moodustab 42% järve vee kaost, mis jätab järve kergelt soolaseks. Järv asub 1368 meetri kõrgusel merepinnast. Kui järve veetase tõuseb sellest kõrgemale, jäetakse Jordani jõe pumbad ja väravad lahti.

Esimese eurooplasena nägi Utah' järve 1776. aastal Hispaania vaimulik ja maadeuurija Silvestre Vélez de Escalante. Aja jooksul püüdsid asunikud järve kaladest peaaegu täielikult tühjaks, misjärel asustati järve võõrliiki kalu. Domineerivaks liigiks on karpkala. Ainsatest kohalikest liikidest on säilinud utahi imikarp (*Catostomus ardens*) ja sile kolusuu (*Chasmistes liorus*). Pikka aega kannatas järve ökosüsteem reostuse tõttu ning reovee pumpamine lõpetati järve alles 1967. aastal. Ka tänapäeval on järve fosfori ja mineraalsoolade sisaldus normist suurem.

## Vaata ka
*Sevieri järv

## Välislingid
Loksodroom

**Loksodroom** (ingl *rhumb line*, kr *loxos* ’viltune’ + *dromos* ’jooks, tee’) on kindla asimuudiga joon ehk kurss kahe punkti vahel. Erinevalt ortodroomist ei läbi Maa ellipsoidile projitseeritud loksodroom maakera keskpunkti, vaid lõikab meridiaane ühe ja sama nurga all. Seetõttu ei ole loksodroom lühim teekond kahe punkti vahel (vt joonis). Merel navigeerimiseks mõeldud kaartidel näitab loksodroom laeva kursijoont ning peab olema sirge.

Enamasti väljendub kurss reas lühikestes loksodroomi järgnevustes, mis on optimaalne teekond näiteks kahe sadama vahel, mis on teineteisest tuhandeid kilomeetreid eemal. Sirgjoonelisuse tagab õigenurkse (enamasti Mercatori püstsilindrilises konformses projektsioonis)  kaardi kasutamine. Loksodroomi nurgad on konstandid, mida mõõdetakse meridiaaniga lõikumise kohtades ning tähistatakse kreeka tähega beeta β. Mõõdetud nurgad ei tohi olla täisnurgad.

Reaalsuses on loksodroom oma olemuselt poolusele lõpmatult lähenev spiraal. Samamoodi kujutatakse loksodroomi spiraalina polaarprojektsioonis. Kui hoida looduses liikudes kompassi enda ees, selle asimuuti muutmata, siis ongi võimalik liikuda mööda loksodroomi. Erinevalt meresõidukitest kasutatakse lennunduses kütuse kokkuhoiu tarvis ortodroomi ehk suurringi kaart, mis on lühim kahe punkti vaheline sirgjooneline lõik. Õigenurksel kaardil ei pruugi ortodroom olla aga alati sirge (vt joonis).

### Rakendus
Loksodroomi arvutamisel kasutatakse vahemaade mõõtühikuna meremiili (ingl *nautical mile*), mida tähistatakse lühendiga nm. Üks meremiil on 1855,3248 meetrit.
----

### Rakendus Mercatori projektsioonis
Kui teha Mercatori projektsioonis nurgaarvutusi loksodroomil, näeb valem välja, nagu näidatud allpool:

x = ± tan α y + C

y = ln [(tan (π/4+|φ|/2)) ((1− e sin|φ|)/(1+ e sin|φ|))e/2]

Teepikkuse s arvutamiseks kasutatakse järgnevat arvutuskäiku, kus α tähistab asimuuti ehk kurssi ja a meremiile (algses tähistuses Maa raadius R):

s = sec \alpha\int_{\phi1}^{\phi2} a(1-e^{2})(1-e^2sin^2\phi)^-3/2 d\phi

## Viited
Cristian Gamboa

**Cristian Esteban Gamboa Luna** (sündinud 24. oktoobril 1989 Liberias) on Costa Rica jalgpallur, kes mängib paremkaitsjana Saksamaa kõrgliiga klubis VfL Bochum ja Costa Rica jalgpallikoondises.

Ta alustas klubikarjääri kodulinna klubis Municipal Liberia, debüteerides Costa Rica kõrgliigas 2006. aastal.

2010. aasta suvel liitus ta Norra esiliigas mängiva klubiga Fredrikstad. Aasta hiljem siirdus ta Taani kõrgliiga klubisse København. 2012. aasta augustis läks ta Københavnist laenule Norra kõrgliiga klubisse Rosenborg, kellega sõlmis sama aasta novembris püsiva viieaastase lepingu.

Pärast silmapaistvaid esitusi 2014. aasta maailmameistrivõistlustel sõlmis Gamboa 2014. aasta juulis lepingu Inglismaa kõrgliiga klubiga West Bromwich Albion. West Bromwich Albionis pääses Gamboa kahe hooaja jooksul väljakule vaid 17 mängus.

2016. aasta augustis sõlmis ta kolmeaastase lepingu Šotimaa kõrgliiga klubiga Celtic. Hooajal 2016–17	tuli ta klubiga Šotimaa meistriks, kuid kahel järgmisel hooajal sai ta oluliselt vähem mänguaega.

2019. aasta augustis liitus ta VfL Bochumiga, mis mängis toona Saksamaa esiliigas. Kohe esimesel hooajal kindlustas Gamboa koha Bochumi põhikoosseisus. Hooajal 2020–21 võitis ta klubiga Saksamaa esiliiga. 12. veebruaril 2022 lõi ta Saksamaa kõrgliigas värava Müncheni Bayerni vastu, mis oli tema üldse esimene värava Euroopa kõrgliigas.

Costa Rica jalgpallikoondises debüteeris Gamboa 2010. aasta jaanuaris sõprusmängus Argentina vastu. Koondisekarjääri esimese värava lõi ta 16. oktoobril 2012 MM-i valikmängus Guyana vastu. Ta on kuulunud Costa Rica koondisse 2014. aasta maailmameistrivõistlustel, 2015. aasta CONCACAF Gold Cup'il, 2016. aasta Copa América Centenariol, 2017. aasta CONCACAF Gold Cup'il, 2018. aasta maailmameistrivõistlustel ja 2019. aasta CONCACAF Gold Cup'il.

## Saavutused
;Municipal Liberia
*Costa Rica Primera División: Clausura 2009
;Celtic
*Scottish Premiership: 2016–17, 2017–18
*Scottish League Cup: 2016–17, 2018–19
*Scottish Cup: 2016–17
;VfL Bochum
*2. Bundesliga: 2020–21

## Viited
Viktoria Modesta

**Viktorija Moskaļova** (sündinud 25. veebruaril 1987 Lätis Daugavpilsis), esinejanimega **Viktoria Modesta**, on Läti päritolu Briti laulja-laulukirjutaja, etenduskunstnik, loovjuht ja modell.

Tema vasak jalg oli saanud sünnitrauma tõttu raskelt viga. Kuigi tema ema suunitleti lapsest loobuma ja andma Viktorijat lastekodusse, keeldus ema sellest ning võttis kasvatamise enda kanda. Kuueaastaselt astus tüdruk kohalikku muusikakooli. Kui ta oli 12-aastane, emigreerus nende pere Suurbritanniasse.

2007. aastal lasi ta vabatahtlikult vasaku jala põlvest saati amputeerida, kasutades bioonilist jalga. Mõni aeg hiljem sõlmis ta lepingu modelliagentuuriga IMG Models. Muusikuna teatakse teda kui "Bionic Pop Artisti". Tema muusikavideo "Prototype" pälvis Hõbelõvi auhinna Cannes'i filmifestivalilt.

2012. aasta paraolümpiamängude lõputseremoonial esinedes tegi ta särava etteaste Lumekuningannana.

2019. aastal oli ta Pariisi ööklubis Crazy Horse kabaree-etenduste külalistäht.

## Diskograafia
**EP-d**
* *EP1* (2010)
* *Counterflow* (2016)
* *MOKSHA* (2021)

**Singlid**
* "Only You" (2012)
* "Prototype" (2014)

## Viited

## Välislingid
Diana Poudel

**Diana Poudel** (sündinud 28. veebruaril 1981) on kommunikatsiooni- ja digipädevuse ekspert ning koolitaja.

## Haridus

* 1999 lõpetas Nõo Reaalgümnaasiumi tehnik-programmeerija kutsega
* 2015 – 2017 Tartu Ülikooli Pärnu Kolledž Ettevõtlus ja projektijuhtimine (*cum laude*), diplomiõpe
* 2017 – 2019 Tartu Ülikooli Ühiskonnateaduste Instituut Kommunikatsioonijuhtimine, MA (*cum laude*)
* 2022. aastast Tartu Ülikooli Ühiskonnateaduste Instituudis doktorant.

## Töö ja ühiskondlik tegevus
Ta töötab küberturvalisuse ja robootikaõpetajana, osaleb HITSA projektis "Valede jaht" ning korraldab digipädevuse koolitusi. Kandideeris 2017. aastal Saue valla volikokku valimisliidu Koostöö - Meie vald nimekirjas ja 2021. aastal erakonna Eesti 200 nimekirjas, osutudes mõlemal korral valituks. 2022. aastast Tartu Ülikooli Ühiskonnateaduste Instituudis infovastupidavuse nooremteadur. 2022. aastal asutas suhtlusplatvormi Mastodoni Eesti kogukonna.

## Tunnustus

* 2019 Tartu parim noorsootööteemaline üliõpilastöö
* 2023 KL "Aasta Tegu" tunnustus infovastupidavuse valdkonna käimalükkamise eest Naiskodukaitses 

## Projektid

* 2011. aastal Garage48 häkatoni käigus lapsehoidjate andmebaasi lastehoid.net (hiljem Pere24).
* Raamat "Turvaline internet. Digimaailma teejuht"
* Digipädevusi arendava lauamäng "Häkkerite lahing" loomine magistritöö raames ning selle välja andmine ühisrahastusplatvormi Hooandja abil
* Lapsehoidjate andmebaas Pere24

## Viited
Püsik-seljarohi

**Püsik-seljarohi** (*Mercurialis perennis*) on taimeliik sugukonnast piimalillelised.

Eestis sage taim, eriti salumetsades. 

Õitseb varakevadel. Taim on mürgine.

## Välislingid
*
Kostelec nad Černými lesy

**Kostelec nad Černými lesy** (kuni 1920. aastani ** Černý Kostelec**, saksa keeles *Schwarzkosteletz*) on linn Tšehhis Kesk-Tšehhi maakonnas Praha idaringkonnas. Kostelec nad Černými lesy asub Praha kesklinnast ligikaudu 33 km idakagus.

Linn paikneb merepinnast 391 meetri kõrgusel.

Asulat on esmamainitud 1344. aastal. Linnaõigused sai Černý Kostelec 1489. aastal.

Alates 1992. aasta septembrist on Kostelec nad Černými lesy vanalinn ja loss ajalooline linnakaitseala.

## Viited
Klecany

**Klecany** (saksa keeles *Groß Kletzan*) on linn Tšehhis Kesk-Tšehhi maakonnas Praha idaringkonnas. Klecany asub Vltava jõe paremal kaldal, Praha kesklinnast ligikaudu 10 km põhjas.

Klecany paikneb merepinnast 175–270 meetri kõrgusel.

Asulat on esmamainitud 1316. aastal. Alevi staatuse sai Klecany 1507. aastal ja linnaõigused 1. juulil 1994.

Klecanys asub Riiklik Vaimse Tervise Instituut (*Národní ústav duševního zdraví*).

## Viited
31. üksik õhudessantbrigaad

**31. üksik õhudessantbrigaad** (vene keeles *31-я отдельная гвардейская десантно-штурмовая ордена Кутузова бригада*) on Venemaa õhudessantväegede väeüksus.

## Galerii

Inspection2018-08.jpg|Rivistus 2018. aastal
Vladimir Seliverstov, Andrey Serdyukov, Viktor Gunaza (2020-10-14).jpg|Rivistus 2020. aastal


## Viited
Řevnice

**Řevnice** (saksa keeles *Rewnitz*, varem ka *Reunitz*) on linn Tšehhis Kesk-Tšehhi maakonnas Praha lääneringkonnas. Řevnice asub Berounka jõe kaldal, Praha kesklinnast ligikaudu 23 km edelas.

Řevnicet on esmamainitud 1253. aastal. Raudteeühenduse Prahaga sai Řevnice 1862. aastal. Alates 19. sajandi lõpust oli Řevnice alev, linnaõigused sai 1. novembril 1968.

## Viited
Český Těšín

**Český Těšín** (poola keeles *Czeski Cieszyn*, saksa keeles *Tschechisch Teschen*) on linn Tšehhis Morava-Sileesia maakonnas Karviná ringkonnas. Český Těšín asub Poola piiri ääres, Karvinást ligi 14 km lõunakagus ja Ostravast umbes 27 km idakagus. Teisel pool piiri asub Poola linn Cieszyn.

## Ajalugu
Těšíni lossi on ürikutes esmamainitud 1155. aastal. Linnaks on Těšínit esimest korda nimetatud 1290. aastal. Esialgu olid linnal Lwówi linnaõigused, alates 1374. aastast Magdeburgi linnaõigused. Těšín sai oma vürstidelt palju privileege. Linn arenes kiiresti. Těšíni õitseajaks peetakse 16. sajandi algust. Kolmekümneaastane sõda ja vägivaldne vastureformatsioon kahjustasid aga linna tõsiselt.1653. aastal läks Těšíni hertsogiriik Habsburgide valdusse. 1789. hävis tulekahjus suur osa linnast. Linna areng kiirenes märgatavalt pärast raudteeühenduse saamist 1870. aastal. Těšín mängis olulist rolli Esimese maailmasõja ajal, kui aastatel 1914–1917 asus seal Austria-Ungari armee kindralstaap ja peastaap. Pärast sõja lõppu 1918. aastal tekkis Tšehhoslovakkia ja Poola vahel vaidlus Těšíni territooriumi üle. Tüliküsimus otsustati lahendada rahvahääletusel ning Těšíni saadeti korda hoidma rahvusvahelised komisjonid ja väed. Těšín jagati Poola ja Tšehhoslovakkia vahelise lepinguga 28. juulil 1920. 1938. aasta oktoobris pärast Müncheni kokkuleppe sõlmimist hõivas Poola Český Těšíni. 1939. aasta septembrist vallutasid Český Těšíni Saksa väed ja linn läks Saksamaa koosseisu. Punaarmee hõivas linna 3. mail 1945 ja see läks tagasi Tšehhoslovakkiale.

## Rahvastik
2001. aasta rahvaloenduse andmetel moodustasid poolakad 16,1% ja slovakid 4,4% linna elanikest.

## Sõpruslinnad
* Cieszyn, Poola
* Rožňava, Slovakkia

## Viited
Loomulik sarm

**Loomulik sarm** on Ivo Linna, Karl-Erik Taukari ja ansambli Supernova esitatud laul. Laul anti välja 23. aprillil 2019.
Paul Alles

**Paul Alles** (1921 – 2009) oli eesti mesinik.

Ta töötas Tartu Ülikoolis dotsendina. 

## Teoseid
*Alles, Paul 1960. *Märgitud aatomite meetodi kasutamisest bioloogias*. Tartu: Tartu Riiklik Ülikool.
*Alles, Paul; Alles, Galina 1962. *Mesiniku sõnastik-käsiraamat*. Tartu: Eesti Aianduse ja Mesinduse Seltsi Tartu Osakond.
Kommunikatsioon lennunduses

**Kommunikatsioon** ehk suhtlus on lennunduses oluline turvalisuse tagamiseks ning lennuõnnetuste vältimiseks.

Suheldakse kaaspiloodiga, teise lennuki meeskonnaga, lennujuhtidega, lennukimeeskonna ja ka maapealse teenindusega. Suur osa suhtlusest toimub raadioside kaudu ning seetõttu on verbaalse suhtluse oskused olulised.

## Suhtluse liigid
Kõige enam kasutatakse **verbaalset suhtlust**. Eelkõige suhtlevad kõne abil piloodid, lennumeeskond, lennujuhid, lennutehnikud ja reisijaid teenindavad stjuardessid. Verbaalselt saab kõige kiiremini infot edastada, kuid sellega kaasneb kõige rohkem arusaamatusi, eriti detailse informatsiooni korral. **Mitteverbaalne suhtlus** näoilmete, žestide ja kehakeele kaudu on toeks teistele suhtlusviisidele. Näiteks öeldut või tegevust kinnitatakse noogutusega. Lennunduses kasutavad žeste marssalid, kes annavad pilootidele märku, kuhu suunduda.  

**Kirjalik suhtlus** on lennunduses enamasti kasutuses lennunduse regulatsioonides, dokumentatsioonis ja kontrollnimekirjades. See võimaldab edasi anda palju detailset informatsiooni, kuid ohuks on mitmeti mõistetav sõnastamine või mittetähelepanelik lugemine. Kirjaliku suhtluse juurde võib olla lisatud graafilist informatsiooni, mis aitab paremini mõista kirjapandut. Graafilise informatsiooni alla kuuluvad näiteks graafikud, illustratsioonid, lennukaardid, kokpiti ekraanid ja ohutusjuhendid ekraanidel.

**Automatiseeritud suhtlus** on kasutuses mitmesugustes süsteemides, et vähendada piloodi töökoormust ning avastada inimvigu võimalikult vara. Piloot edastab käskluse masinale ja see annab käskluse edasi järgmisele instrumendile ning piloot saab keskenduda teistele ülesannetele.

## Suhtluskeel
Peamine suhtlus lennunduses toimub inglise keeles. Kasutusel on umbes 300 lihtsat ingliskeelsest fraasist, mida kombineerides saab edasi anda vajalikku informatsiooni. Kuna vale hääldus võib tekitada arusaamatusi peavad piloodid ja lennujuhid tegema enne tööle asumist kohustusliku eksami, kus hinnatakse nende hääldust, arusaamist, lauseehitust ja selgust suhtlemisel. Probleem võib olla ka see, kui korraga edastatakse liiga palju informatsiooni. Käsu arusaamatusega kaasneb ka eeldamine, sest pooleli olev protseduur vajab lõpetamist. Eeldamine, et on olemas luba järgnevaks tegevuseks, kuid tegelikult ei ole, võib kaasa tuua katastroofe. Suhtlusvigade vähendamiseks korratakse kuuldut, et kinnitada arusaamise õigsust. Samas ei kuulata tihtipeale kordusi piisava tähelepanuga, mistõttu viga ei avastata.

## Kommunikatsioonivahendid
20. sajandi algul, lennunduse algusajal, arvati, et kaks lennukit ei saa kokku põrkuda, sest taevas on avar ja lennukeid vähe. Mida aeg edasi, seda rohkem lennukeid hakkas lendama ning juhtusid esimesed õnnetused, mille põhjuseks oli kommunikatsioonivõimaluste puudumine. Tänapäevaks on arenenud paljud erinevad suhtlusvahendid, millest peamine on raadioside eri sagedustel. Kasutusel on ka satelliitside, andmeside ning kokpitis, salongis ja maapealsel meeskonnal eraldi sisetelefonid.

## Viited
Soemüür

**Soemüür** on pliidi juurde kuuluv lõõridega tellisehitis, mis pliidi kütmisel kuumeneb ja soojendab ruume.  

## Ajaloost
Eestis hakati soemüüre koos pliitidega ehitama 19. sajandi keskpaigas. Põhja- ja Kesk-Eesti rehielamutes ehitati soemüür peamiselt eeskambri ja tagakambri vahele. Mujal Eestis enamasti vastu reheahju külge või rehetoa seina. Muhus, Hiiumaal ja Võrumaal paiknesid lõõrid vahel madala kivipingina toaseina ääres.   

## Kirjeldus
Soemüür ehitatakse tänapäeval tavaliselt koos pliidiga ja suurendab tunduvalt pliidi poolt antava sooja kasutegurit. Enamasti ehitatakse soemüür vaheseina osana köögi ja selle kõrval oleva ruumi vahele. Soemüüri on võimalik ehitada erinevates mõõtudes, pika ja hea tõmbega korstna puhul ka tavalisest massiivsemana.

Soemüür ehitatakse kahe siibriga, nn suve- ja talvesiibriga. Suvesiibriga avatav lõõr võimaldab pliidist väljuvatel suitsugaasidel minna otse korstnasse, soemüüri soojendamata. Talvesiibri kasutamise korral muudavad kuum õhk ja suitsugaasid kogu soemüüri soojaks. Suvesiibrit kasutatakse ka siis, kui alustatakse tule tegemist pliidi alla, sest seda on otstarbekas kasutada külma kütteseadme korral, kui suitsugaasid liiguvad lõõristikus aeglasemalt. Kui kütteseadme lõõristik on piisavalt soojenenud, siis võib talvesiibri avada ning seejärel suvesiibri sulgeda. Soemüüri lõõristiku tuleb regulaarselt puhastada, igale lõõrile peab olema ligipääs puhastusluugi kaudu. Soemüüril on tavaliselt 4 puhastusluuki.

## Vaata ka
* Ahi
* Pliit
* Kamin
* Lee
* Leso

## Viited

## Välislingid
* Soemüür ja ahi. Eesti Vabaõhumuuseum.
* Leso ja soemüür Vana-Wõromaal. Eesti Rahvakultuuri Keskus.
*  Soemüüri kirjeldus

* 
* 
*
Blair Building

**Blair Building** oli 18-korruseline büroopindadega *[[beaux-arts]]* stiilis kõrghoone Ameerika Ühendriikides New Yorgis aadressil 24 Broad Street. See oli linna üks esimesi pilvelõhkujaid, mis lammutati 1955. aastal.
Broad Exchange Building

**Broad Exchange Building** on 20-korruseline büroopindadega uusrenessanss-stiilis kõrghoone New Yorgis aadressil 25 Broad Street. See oli linna üks esimesi pilvelõhkujaid.

## Välislingid
Sevieri järv

**Sevieri järv** (inglise keeles *Sevier Lake*) on äravooluta järv Ameerika Ühendriikides Utah' osariigis Millardi maakonnas.

Sarnaselt Suure Soolajärve ja Utah' järvega on see Bonneville'i järve jäänuk pleistotseeni ajastikust. Sevieri järv paikneb Sevieri kõrbe madalaimas osas. Järve voolavad Beaveri ja Sevieri jõgi.

See on kogu ajaloolise aja jooksul olnud valdavalt kuiv, tuul keerutab sealt tolmu üles ja kannab ümbruskonda laiali.

## Välislingid
Trepimäe Suvekodu

**Trepimäe Suvekodu** on puhkemaja Võrtsjärve idakaldal Tartumaal, Vehendi külas Trepimäel.

Suvekodu asub Trepimäe lahes asuval poolsaarel, mis kõrgvee ajal, kõige selgemalt välja joonistub. Kõrgvee taandudes ümbritseb poolsaart lamminiit. Põhjas piirneb Suvekodu kinnistu Nigula ojaga ja lõunas endise Trepimäe pioneerilaagriga.

Hoone on rajatud 1976. aastal ja kuulub arhitektuurselt minimalistlikku Eesti hilismodernismi. Hoone on projekteerinud 1969. aastal EKE Projekti arhitekt Jaan Pärnik.

Hoones on Nõukogude ajal olnud Eesti NSV Gasifitseerimise peavalitsuse Tartu kontori puhkekodu.
Benjamin Louis Eulalie de Bonneville

**Benjamin Louis Eulalie de Bonneville** (14. aprill 1796 Pariis Prantsuse esimene vabariik – 12. juuni 1878 Fort Smith Arkansase osariik) oli prantsuse päritolu Ameerika Ühendriikide maaväe ohvitser, karusnahakütt ja maadeuurija Metsikus Läänes.

1815. aastal lõpetas ta West Pointi sõjaväeakadeemia. Ta oli väeteenistuses kuni 1865. aastani ning ta võttis osa Ameerika-Mehhiko sõjast ja Uniooni poolel Ameerika Ühendriikide kodusõjast. 1855. aastal ülendati ta koloneliks ja pärast kodusõja lõppu brigaadikindraliks.

Ta tegi uurimisretki Oregon Country ja Suure nõo piirkonda, sh mööda Oregoni rada.

Tema eluajal tegid ta kuulsaks Washington Irvingi kirjutised tema lääneuuringutest. Tema järgi on nimetatud Bonneville'i maakond Idaho osariigis ja kunagine Bonneville'i järv.

## Välislingid
IKAROS

**IKAROS** (inglise keeles *Interplanetary Kite-craft Accelerated by the Radiation Of the Sun*) on Jaapani Kosmoseuurimise Agentuuri (JAXA) toodetud kosmosesond.

## Missioon
Missiooni peamised eesmärgid olid

# päikesepurje rakendamine;
# elektrienergia tootmine õhukestest päikesepaneelidest;
# päikesepurje mõjul tõukejõu genereerimine;
# purje kasutamine manööverdamiseks ja navigeerimiseks.

Lisaeesmärgid:

# Jupiteri Trooja asteroidide uurimine;
# katsetada ja demonstreerida kasutatud tehnoloogiate võimekusi;
# tolmupilvede olemasolu kaardistamine.

Missiooni algus oli planeeritud 21. maile 2010. Teekonda Veenuse suunas alustati Tanegashima kosmosejaamast, kust see lahkus atmosfäärist kanderaketi H-IIA-17 pardal.

Lisana oli süsteemile kaasa antud gammakiirguse vaatlusseade GAP (ingl *[[Gamma-Ray Burst Polarimeter]]*), millega analüüsiti kiirguseid.

## Disain ja omadused

Kosmosesondi disainimist alustati 2007. aasta sügisel.

Silindrikujulise IKAROS-e läbimõõte oli 1,6 meetrit ja kõrgus 0,8 meetrit.

### Puri

Purjemembraan oli tehtud kahest polüamiidist, mille paksus oli 7,5 mikromeetrit.

Membraanile kinnitatud päikesepaneelid olid tehtud amorfsest ränist, millel oli 500 vati tootmise võimekus. Pannes nimetatud ainet mitu kihti, takistas see paneelidel kõverdumast ning kaitses neid elektromagnetetiliste lainete eest.

Sondi juhtimiseks ja kontrollimiseks paigutati membraani otstele muutuva peegelduvusega elemendid.

Väljalastav ruudukujuline puri oli konfiguratsioonilt 14 × 14 meetrit.

Kogu sõiduki konstruktsioon kaalus umbes 310 kilogrammi.

### Purjerakendamissüsteem

Purje rakendumine jagunes kaheks etapiks.

Esimeses etapis tulid sondist välja pulgad, moodustades ristikujulise konstruktsiooni. Kuju hoidmiseks kasutati stoppereid. Kogu protsess võttis aega 200 sekundit.

Teises etapis lülitusid stopperid välja ning membraanpuri rullus lahti. Teine etapp võttis aega 50 minutit.

## Tulemused

IKAROS tõusis edukalt õhku kanderaketil H-IIA.

9. juunil 2010 kinnitati, et IKAROS genereeris oma purjedega 1,12 millinjuutonilise tõukejõu väärtuse.

20. mail 2010 tunnustati IKAROS-t Guinnessi rekordiks kinnitamisega: see oli esimene päikese jõul liikuv kosmosesõiduk, mis lendas planeetidevahelises kosmoses.

## Viited
Tzintzuntzan

**Tzintzuntzan** ([tsin'tsuntsan], purepetša keeles 'koolibride paik') on linn Mehhikos Michoacáni osariigis, Tzintzuntzani valla halduskeskus. See paikneb Pátzcuaro järve kirdekaldal ja 17,5 km kaugusel Pátzcuarost. 

Tzintzuntzan oli kunagise purepetšade riigi pealinn, linnakese kaks vaatamisväärsust on arheoloogiamälestis seitsme astmikplatvormi (*Las Yacatas*) varemetega ja endine frantsisklaste klooster.

## Pildid

4thYacatatztztz.JPG|Poolringikujulise põhiplaaniga *yacata*
Mexico.Mich.Tzintzuntzan.03.jpg|Osa tseremooniakompleksist
Tzintzuntzan.jpg|Tzintzuntzani frantsisklaste klooster
FacSFtztztz2.JPG|San Francesco kiriku portaal ja *[[capilla abierta]]* vasakul
OCSFtztztz.JPG|Teine *capilla abierta*


## Viited

## Välislingid
* Tzintzuntzan. - Estado de Michoacán de Ocampo. Enciclopedia de Los Municipios y Delegaciones de México (pikem ülevaade, hispaania keeles)
* Tzintzuntzan. - Michoacan is Magical
Bonneville'i järv

**Bonneville'i järveks** (inglise keeles *Lake Bonneville*) kutsutakse Põhja-Ameerika lääneosa suurimat hilispleistotseeni paleojärve Suures nõos. See oli Niobrarani mere jäänuk. See tekkis vastusena sademete hulga suurenemisele ja aurustumise vähenemisele jahedama temperatuuri tõttu. Bonneville'i järv kattis suure osa praegusest Utah' osariigist ja ulatus kõrgeimal tasemel tänapäeva Idaho ja Nevada piirkondadesse.

Sellest moodustusid Suur Soolajärv, Utah' järv ja Sevieri järv.

## Nimetus
Bonneville'i järvele andis Metsiku Lääne maadeuurija Benjamin Louis Eulalie de Bonneville'i järgi nime geoloog Grove Karl Gilbert.

## Viited

## Vaata ka
*Lahontani järv

## Välislingid
Oregoni rada

**Oregoni rada** (inglise keeles *Oregon Trail*) oli praeguse Ameerika Ühendriikide sisemaal kulgenud ida-läänesuunaline marsruut, mida mööda suundusid 19. sajandil asunikud läände. Selle pikkus oli umbes 3490 km. See algas Independence'i linnas Missouri osariigis ja lõppes Oregon Citys tänapäeva Portlandi lähedal Oregoni osariigis Willamette'i orus, kus asuvad rikkalikud põllumaad. See oli üks kahest peamisest teekonnast läände; teine, lõunas asuv Santa Fe rada ühendas Franklini linna Missouri osariigis Santa Fega New Mexico osariigis.

Marsruudi rajasid karusnahakütid ja -kauplejad umbes aastail 1811–1840 ning see oli esmalt läbitav ainult jalgsi või ratsa. Oregoni rada kulges läbi mitmesuguse maastiku ja indiaanlaste asualade. Aastaks 1836, mil Missouri osariigi vastavate radade sõlmpunktist Independence'ist lahkus esimene migrantide vankrirong, oli puhastatud vankriga läbitav rada Fort Hallini Idahos. Peaaegu igal aastal parandati teede kvaliteeti, sildu ja parvlaevaliiklust, see muutis reisi kiiremaks ja turvalisemaks.

1830. aastatel ja eriti aastatel 1846–1869 kasutas Oregoni rada ja selle paljusid harusid umbes 400 000 inimest – asunikud, põllumehed, kaevurid, karjalised ja ettevõtjad ning nende pereliikmed. Enne oma sihtkohtadesse pööramist kasutasid raja idapoolseid harusid ka California rajal (alates 1843. aastast), Mormooni rajal (1847. aastast) ja Bozemani rajal (1863. aastast) sõitjad. Raja kasutamine vähenes pärast seda, kui 1869. aastal valmis esimene mandrivaheline raudtee, mis muutis reisi läände oluliselt kiiremaks, odavamaks ja ohutumaks.

Tänapäeval järgivad nüüdisaegsed kiirteed nagu Interstate 80 ja Interstate 84 sama kurssi ja läbivad linnu, mis olid algselt loodud Oregoni rada kasutavate inimeste teenindamiseks.

Oregoni raja baasil tehti ka 1971. aastal samanimeline arvutimäng (The Oregon Trail), sarja hilisemad väljalasked olid vägagi populaarsed USA koolides 1980.-1990. aastail.

## Viited

## Välislingid
Setomaa Muuseumid

**Setomaa Muuseumid** on Setomaa valla hallatav muuseumide ühendus, mille koosseisu kuuluvad Saatse muuseum, Värska talumuuseum, Obinitsa muuseum, Reegi maja, Luikjärve talu, Paloveere talu ja Seto Tsäimaja.

Setomaa Muuseumid loodi 2019. aastal.

## Direktorid
* 2019–2021 Merily Marienhagen
* 3. mai 2021 – 28. veebruar 2022 Ivo Posti
* alates 1. märts 2022 Merily Marienhagen

## Vaata ka
* Saatse muuseum
* Värska talumuuseum
* Obinitsa muuseum
* Reegi maja
* Luikjärve talu
* Paloveere talu
* Seto Tsäimaja

## Viited

## Välislingid
*Setomaa Muuseumide koduleht
Kansas City (Kansas)

**Kansas City** on linn Ameerika Ühendriikides Kansase osariigis, Wyandotte'i maakonna halduskeskus.

Elanike arv on 2020. aasta rahvaloenduse kohaselt 156 607, millega on see Kansase osariigis kolmandal kohal.

Linn kasvas välja Missouri osariigis asuva Kansas City eeslinnast, mille järgi on see ka nimetatud. Kansase Kansas City kujunes Kaw Pointi ümber, kus Kansase jõgi suubub Missouri jõkke.

Linnas asub jalgpallistaadion Children's Mercy Park, mis on Major League Socceri klubi Sporting Kansas City kodustaadion.

## Viited

## Vaata ka
*North Kansas City

## Välislingid
Külvaja (trükikoda)

Kirjastus Ühisus "**Külvaja**" (Külwaja) oli baptistide trükikoda, mis asus algselt Keilas (1924–1934) ja hiljem Tallinnas (1935–1940).

Trükikoda asus Keilas, Jaama tn. 3 / Haapsalu mnt. 29, 31 nurgal. (Keila elanikud on seda hoonestust kutsunud ka kui "Regastiku vabriku hooned"), ehk endise Tõnu Rägastiku jahuveski ja villakraasimisveski II korrusel.

Trükikoja omanikuks oli Richard Kaups. Käibel oli ka nimetus "**Richard Kaups trükikoda**" . Trükiojas trükiti peamiselt baptistliku kirjandust. 1935. aastal kolis trükikoda Tallinna, Rataskaevu 6 (1935–1940). 26 juuli 1940. aastal natsionaliseeriti Tallinna "Külvaja" trükikoda.

1953. aastal pandi Keilas endises "Külvaja" ruumides tööle uuesti trükikoda. Trükikojale määrati nimeks "**Trükikoda nr 25**" ja kus kuni 1961. aastani trükiti rajooniajalehte “Bolševistlik Sõna” ja hiljem “Kollektiivne Töö”.

## Viited
Vladimir Frolov

**Vladimir Petrovitš Frolov** (6. veebruar 1967 – märts/aprill 2022) oli Venemaa sõjaväelane (kindralmajor), aktiivne osaline Venemaa 2022. aasta agressioonis Ukraina vastu. Ta oli Venemaa 8. armee komandöri asetäitja hetkel, kui Ukraina vägedel ta likvideerida õnnestus.

Lahkunu saadeti viimsele teele 16. aprillil Peterburi Serafimovskoje kalmistul. Sõna võtnud kuberneri sõnul olevat Frolov olnud pärit igipõliste sõjaväelaste perest. Kuberner Beglovi arvates "[Vladimir Petrovitš Frolovi] isa läbis suure Isamaasõja ja võitles nendega, kes põletasid maha Hatõni. Enam kui 70 aastat hiljem andis tema poeg elu võitluses uue põlvkonna natsistide vastu".

## Viited
FK Banga (naiskond)

**Futbolo klubas Banga** (ka *FK Banga*) on Leedu jalgpalliklubi, mis tegutseb Gargždais. Naiste jalgpalliklubi, mis osaleb naiste jalgpalli kõrgliigas.

FK Banga loodi 1966 ning naiskond moodustati selle juurde 2012.

## Saavutused
***A lyga** 
: **Võitja (0):** 
***[[Leedu jalgpallikarikas|Leedu karikas]]** 
: **Võitja (0):**

## Statistika ja loendid

## Mängijad
### Praegune koosseis
*Seisuga [[4. detsember]] [[2025]].*

  
  
  
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
  
  
   
  
  
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
  
  

  
  
  
  
  
  
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
  
  
  

## Viited

## Välislingid
* fkbanga.lt Koduleht
* Soccerway
Laplace teisendus

**Laplace'i teisendus** on funktsiooni integraalteisendus, mis teisendab ajadomeeni funktsiooni  f(t), kus muutuja t\in [0, \infty) Laplace'i sagedusdomeeni funktsiooniks F(s), kus s on kompleksarv s = \sigma + j\omega , \sigma on reaalosa ning \omega imaginaarosa.   Kõnealune teisendus on nimetatud Laplace’i teisenduseks prantsuse matemaatiku, füüsiku ja astronoomi Pierre-Simon Laplace’i (1749−1827) auks, kes kasutas seda teisendust esmakordselt oma tõenäosusteooria alases töös aastal 1782. 

Laplace'i teisendus on tööriist, mida kasutatakse palju inseneriteaduses. Dünaamilist juhtimissüsteemi, olgu see siis elektriline, mehaaniline, termiline, hüdrauliline jne, saab esitada diferentsiaalvõrrandF(s) = \mathcal{L}[f(t)] = \int_0^{\infty} f(t) e^{-st} \, dt,

mis seab funktsioonile f vastavusse funktsiooni F, nimetatakse funktsiooni f Laplace’i teisenduseks.

Kui eksisteerib lõplik piirväärtus 

::\lim_{\tau\to\infty}\int_{0}^{\tau} e^{-st} f(t)\, dt,  

siis integraal 

::\int_{0}^{\infty} e^{-st} f(t) \, dt

koondub ja funktsioonil on olemas Laplace'i teisendus, vastasel juhul integraal hajub ja funktsioonil ei ole Laplace'i teisendust. 

Oluline on tähele panna, et Laplace'i teisendus on defineeritud ainult t \geqslant 0, s \geqslant 0  korral. 

## Tingimused

Laplace'i teisendus eksisteerib ainult teatud funktsioonide klassil ja sellesse klassi kuuluvaid funktsioone nimetatakse originaalideks. Funktsiooni f nimetatakse originaaliks, kui see rahuldab järgmisi tingimusi:

1. Funktsioon on tükiti pidev lõigus [a, b], kui leidub lõplik jaotus osalõikudeks punktidega a = \kappa_1 , (n \in \mathbb{N}) nii,
et igas vahemikus (\kappa_i, \kappa_{i + 1}) on funktsioon f pidev ja punktid \kappa_i, i \in \{1, . . . , n\}, on funktsiooni f katkevuspunktideks.
Funktsioon f on tükiti pidev poollõigus [0,\infty), kui ta on iga N > 0 korral tükiti pidev lõigus [0, N]. 

2. Funktsioon f on eksponentsiaalse kasvuga \sigma poollõigus [0,\infty), kui leiduvad konstandid M > 0 ja \sigma \geqslant 0 nii, et iga t \geqslant 0 korral

::|f(t)| \leqslant Me^{\sigma t}.  

## Omadused

Allpool on välja toodud mõned Laplace'i teisenduse omadused. 

Olgu meil funktsioonid f(t) ja g(t), millel leiduvad vastavad Laplace'i teisendused F(s) ja G(s). Teisendustele rakenduvad järgmised omadused:

1. **Lineaarsus.**

:: af(t) + bg(t) \longleftrightarrow aF(s) + bG(s) ;

2. **Diferentseerimine. ** 

::f^{(n)}(t) \longleftrightarrow s^{n}F(s)-\sum_{k=1}^{n}s^{n-k}f^{(k-1)}(0)

3. **Integreerimine.**

::\int _{0}^{t}f(x)\,dx \longleftrightarrow {1 \over s}F(s)

4. **Korrutamine. **

:: f(t)g(t) \longleftrightarrow \frac {1}{2\pi j} F(s) \ast G(s) 

5. **Konvolutsioon.**

:: f(t)\ast g(t) \longleftrightarrow F(s)G(s) 

## Põhifunktsioonide teisendus

Järgnev tabel näitab kõige levinumate funktsioonide Laplace'i teisendusi.  

## Viited
Sils im Engadin/Segl

**Sils im Engadin/Segl** on vald Šveitsis Graubündeni kantonis Maloja ringkonnas.

Ülem-Engadinis paiknev Sils im Engadin/Segl koosneb kahest külast Segl Mariast (saksa keeles *Sils Maria*) ja Segl Baselgiast (saksa keeles *Sils Baselgia*). Need jäävad Piz Corvatschi ja Piz da la Margna jalamitel Silsi järve ja Silvaplana järve vahele.

Segl Marias asub Friedrich Nietzsche majamuuseum.

## Viited

## Välislingid
Eesti Lennundusklaster

**Eesti Lennundusklaster** on Eesti lennundusega seotud ettevõtteid ja organisatsioone hõlmav ühendus. Selle eesmärkideks on luua lennundusest Eestis kõige kiiremini kasvav majandussektor, rajada Eesti lennundustööstus koostöös teiste sektoritega, muuta Eesti lennundus kõige atraktiivsemaks tööandjaks, meelitada Eesti lennundusesse välismaiseid otseinvesteeringuid, võtta kasutusele droonid, elektrilennukid ja luua soodne kasvukeskkond.

Eesti Lennundusklaster on mittetulundusühing (MTÜ).

Klastri nõukogu on kaheksaliikmeline ning esimees ja aseesimees on kuni 2023. aastani vastavalt Magnetic MRO tegevjuht Risto Mäeots ja Ergo Blumfeldt.

Eesti Lennundusklaster on Euroopa Lennundusklastrite Seltsi liige.

## Ajalugu
Eesti Lennundusklaster loodi 7. jaanuaril 2019. Seda on algusest peale juhtinud Kristo Reinsalu. Algul kuulus klastrisse 13 liiget, 2022. aasta aprilli seisuga oli neid 27. Klastri peakontor asub Tallinnas.

Klastri logo on inspireeritud kompassinooltest, mis moodustavad Eesti kaardi ning noolte sabad on suunatud kõige kiiremini kasvava lennundusregiooni, Kaug-Ida regiooni poole.

## Liikmed
Eesti lennundusklastrisse kuulub 2022. aasta seisuga 27 liiget.

## Viited

## Välislingid
* Koduleht
Zõmohirja

**Zõmohirja** on linn Ukrainas Luhanski oblastis. Asub Luhani mõlemal kaldal, 29 km Luhanskist idas.

Asulat on mainitud 1645. aastal, linnaõigused sai 1961. aastal.

Alates 2014. aasta kevadest (Sõda Donbassis) on asula keskvalitsuse vastaste relvajõudude (nn Luhanski Rahvavabariik) kontrolli all.

## Viited

## Välislingid
Elurajoon

**Elurajoon** ehk **elamurajoon** on asula piirkond, mille hoonestuses domineerivad elamud vastandina tööstus- või äripiirkondadele.

Eri elurajoonide vahel ja ka sama elurajooni sees võivad elamutüübid märkimisväärselt varieeruda (üksikelamud, ridaelamud, kortermajad, treilerelamud jne).


Annelinn from distance - Tartu.jpg|Annelinn
Residential area in central Poland 2.png|Elurajoon Kesk-Poolas
Roundstones 62 St 5 Av jeh.JPG|Brooklyn
Nepali slum in Bhutan.jpg|Slumm Bhutanis


## Vaata ka
*magalarajoon
Naiste A lyga

**Naiste A lyga** (ka **Spark Energy moterų A lyga**) on Leedu naiste jalgpalli kõrgliiga. Liigas mängib 7 naiskonda, liiga meister kvalifitseerub UEFA Naiste Meistrite Liiga kohale. 

## 2025. aasta hooaja võistkonnad
Klubi:

## Meistrid
Meistrid:
* 1994 – Olimpija-Centras Kaunas
* 1994/1995 – Politechnika Kaunas 
* 1995/1996 – Vilnius
* 1996/1997 – Gabija-Politechnika Kaunas
* 1997/1998 – Kristina Vilnius 
* 1998/1999 – Politechnika-Sika Kaunas
* 1999 – FC Gintra (1)
* 2000 – FC Gintra (2)
* 2001 – Šventupė Ukmergė
* 2002 – TexTilite Ukmergė
* 2003 – Gintra Universitetas (3)
* 2004 – TexTilite Ukmergė
* 2005 – Gintra Universitetas (4)
* 2006 – Gintra Universitetas (5)
* 2007 – Gintra Universitetas (6)
* 2008 – Gintra Universitetas (7)
* 2009 – Gintra Universitetas (8)
* 2010 – Gintra Universitetas (9)
* 2011 – Gintra Universitetas (10)
* 2012 – Gintra Universitetas (11)
* 2013 – Gintra Universitetas (12)
* 2014 – Gintra Universitetas (13)
* 2015 – Gintra Universitetas (14)
* 2016 – Gintra Universitetas (15)
* 2017 – Gintra Universitetas (16)
* 2018 – Gintra Universitetas (17)
* 2019 – Gintra Universitetas (18)
* 2020 – Gintra Universitetas (19)
* 2021 – FC Gintra (20)
* 2022 – FC Gintra (21)
* 2023 – FC Gintra (22)
* 2024 – FC Gintra (23)
* 2025 – FC Gintra (25)

## Enim meistritiitleid

## Viited

## Välislingid
* Koduleht
Söjtör

**Söjtör** on vald (*község*) Ungari lääneosas Zala komitaadis. Vallas sündis 1803. aastal riigimees Ferenc Deák.

## Viited

## Välislingid